สังคมข่าวหุ้น
*ตลาดหุ้นไทย ดัชนีปิดที่ระดับ 1,800.86  จุดพอดี ว่ากันว่านี่คือแนวต้านจิตวิทยา ทำให้วันนี้นักวิเคราะห์มองว่า มีโอกาสที่ดัชนีจะไปต่อได้ แม้จะเป็นช่วงเทศกาลตรุษจีน เพราะมักจะมีกลุ่มเข้ามาไล่เก็บหุ้นทีเผลอแบบนี้แหละ ส่วนมูลค่าการซื้อขายที่ลงมาเหลือ 4.46 หมื่นล้านบาท ก็อย่าตกใจไป เพราะตรุษจีน ก็เป็นแบบนี้ หรือหากเทียบกับยอดเทรดของปีก่อนหน้านี้ วูบกว่านี้เยอะ
16 ก.พ. 2561

คาเฟอีน
*ตลาดหุ้นไทย ดัชนีปิดที่ระดับ 1,800.86  จุดพอดี ว่ากันว่านี่คือแนวต้านจิตวิทยา ทำให้วันนี้นักวิเคราะห์มองว่า มีโอกาสที่ดัชนีจะไปต่อได้ แม้จะเป็นช่วงเทศกาลตรุษจีน เพราะมักจะมีกลุ่มเข้ามาไล่เก็บหุ้นทีเผลอแบบนี้แหละ ส่วนมูลค่าการซื้อขายที่ลงมาเหลือ 4.46 หมื่นล้านบาท ก็อย่าตกใจไป เพราะตรุษจีน ก็เป็นแบบนี้ หรือหากเทียบกับยอดเทรดของปีก่อนหน้านี้ วูบกว่านี้เยอะ
*นักลงทุนต่างชาติขายหุ้นไทยเป็นวันที่ 10  ติดต่อกัน หรือหากนับจากต้นปีนี้มาถึงวานนี้ (15 ก.พ.) ปล่อยของไปแล้วกว่า 3.96 หมื่นล้านบาท แต่ยอดรวมนี้ ส่วนใหญ่จะขายกันหนักๆ ในเดือนกุมภาพันธ์ที่ผ่านมาเพียง 11 วันทำการ หรือคิดเป็นเงิน 3.39 หมื่นล้านบาท แต่ไปดูตลาดหุ้นเอเชีย ก็จะพบว่า ฟันด์โฟลว์ก็ขายสนุกสนานในตลาดหุ้นภูมิภาคเช่นกัน ทั้งไต้หวัน ฟิลิปปินส์ อินโดนีเซีย และเกาหลีใต้ ทำใจร่มๆ มองโลกให้สวยเข้าไว้
*หุ้น GULF ว่าที่ผู้ประกอบการผลิตไฟฟ้าเอกชนรายใหญ่สุดของประเทศ จะหลุดจากการใช้บัญชีแคชบาลานซ์ในวันนี้แล้ว และวันจันทร์ที่ 19 ก.พ.นี้ จะกลับมาซื้อขายได้แบบปกติ ขณะที่นักวิเคราะห์คำนวณกำไรไตรมาส 4/60 จะได้ยกซดแน่นอน ส่งผลกำไรทั้งปีกำไรเพิ่มเป็น 2.27 พันล้านบาท เพิ่มขึ้น 450% ส่วนช่วงปี 2561–2568 กำไรจะเพิ่มเป็น 6 เท่าตัว ด้าน บล.บัวหลวง ให้ราคาเป้าหมายปี 2561 ไว้ที่ 80.00 บาท
*KKP ธนาคารเกียรตินาคิน ราคาหุ้นสัปดาห์นี้ส่งขึ้นมาสวยจริงๆ หลังจากถูกคาดว่าจะจ่ายเงินปันผลงามๆ เพราะจากการคาดของนักวิเคราะห์ อาจได้รับอัตราผลตอบแทนเงินปันผลสูงถึง 8-9% ขณะที่ราคาหุ้นยังมีอัพไซด์จากราคาเป้าหมายที่ให้ไว้โดย บล.เอเซีย พลัส ที่ระดับ 90.00 บาท ขณะที่ทิศทางธุรกิจในปี 2561 ยังเป็นไปอย่างแข็งแกร่ง เงินกองทุนเข้มแข็งรับมือกับมาตรฐานบัญชีใหม่ IFRS9 ได้อย่าง ชิล ชิล…
*หุ้น “หมอบุญ” หรือ THG ยังต้องลุ้นต่อไปว่าจะผ่านราคาไอพีโอ 38.00 บาท ได้หรือไม่ หลังจากวันก่อนหน้านี้ปิดตลาด 36.75 บาท แต่วานนี้ลงไป 0.50 บาท ลงมาเหลือ 36.25 บาท ก็น่าจะชักเย่อกันแถวๆ นี้อีกสักระยะ เพราะมีแรงขายออกมา ยิ่งหากราคามาเท่ากับไอพีโอ หรือเหนือไอพีโอเล็กน้อย ก็น่าจะมีแรงขายตามมาอีก แบบนี้ขอหนีก่อนดีกว่า ส่วนผู้บริหารก็เพิ่งจะให้ข่าวไปเดินเกมขยายโรงพยาบาล เปิดศูนย์หัวใจใน ต่างจังหวัด พร้อมมีดีลบริหารโรงพยาบาลในต่างประเทศ  และจะเริ่มโอนกรรมสิทธิ์ห้องชุดพักอาศัยเฟสแรกไตรมาส 4/2561 รวมถึงทยอยเปิดโรงพยาบาลในเมียนมา และบริการศูนย์ฟื้นฟูสุขภาพธนบุรีปลายปีนี้
*มีรายงานข่าวจาก บมจ.ร่มโพธิ์ พร็อพเพอร์ตี้ (TITLE) ยืนยันผลการดำเนินงานปี 2561 ออกมาสดใสชัวร์ จากการรับรู้ยอดขายรอโอน (Backlog) ที่ปัจจุบันมีอยู่ 1.2 พันล้านบาท และจะรับรู้เป็นรายได้ในปีนี้ 50% พร้อมเตรียมเปิดอีก 2 โครงการใหม่ในช่วงปลายปีนี้ มูลค่ารวม 2.5-3 พันล้านบาท ในรูปแบบผสมคอนโดมิเนียมและวิลล่า เพื่อรองรับกลุ่มลูกค้าที่มีความต้องการที่หลากหลาย อีกทั้งยังมียอดรอการขายอีก 600 ล้านบาท น่าจะปิดได้ในช่วงปลายปีนี้ ซึ่งจะผลักดันให้ผลการดำเนินงานเติบโตก้าวกระโดดตั้งแต่ปี 2561
*บมจ.สยามแก๊ส แอนด์ ปิโตรเคมีคัลส์ (SGP) หุ้นตัวนี้ หากดูจากเส้นกราฟนับจากต้นปีถูกลากราคาขึ้นไปสูงสุดกว่า 30% ในช่วงวันที่ 6-7 ก.พ.นี้ ก่อนที่จะถูกทุบร่วงลงมา พากันหลังแอ่น หยอดข้าวต้มกันเกือบเหมาเข่ง แต่หลังจากนั้น ราคาหุ้นค่อนข้างสวิงแบบมี “ตบจูบ” แต่ยังดีที่วันก่อนราคาหุ้นลงมาที่แนวรับสำคัญ 25.50 บาท และไม่หลุดทำให้วานนี้ ราคาดีดบวกขึ้นมา  1.25 บาท ปิดที่ 26.75 บาท ทำให้ SGP ถูกจัดเป็นหุ้นร้อนๆ ในตอนนี้ ใครซื้อไว้ หากจะเข้าห้องน้ำ ทำธุระส่วนตัว ก็ควรพกแท็บเล็ต หรือมือถือติดตัวไปด้วยเพราะรวยกับจนมันห่างกันแค่ช่วงเสี้ยววินาทีจริงๆ